
ఇంజనీరింగ్ చదివి సినిమాల్లో అడుగుపెట్టిన కృతి సనన్ కు బాలీవుడ్లో మంచి అవకాశాలే వస్తున్నాయి. హిట్ సినిమా ‘హీరోపంతి’తో అక్కడ అడుగుపెట్టిన ఆమె ప్రస్తుతం ‘బరేలీ కీ బర్ఫీ’ సినిమాలో నాయికగా నటిస్తోంది. సుశాంత్ సింగ్ రాజ్పుట్ సరసన చేసిన ‘రాబ్తా’ సినిమా ఇటీవలే విడుదలైంది. భద్రత ఉండే ఇంజనీరింగ్ కెరీర్ను వదులుకొని, డిమాండ్తో ముడిపడి ఉండే ఫిల్మ్ ఇండస్ట్రీలోకి రావడం వల్ల ఎప్పుడైనా తప్పు చేశాననే భావన ఆమెలో కలిగిందా? ఇదే విషయాన్ని అడిగితే ‘‘ప్రతి వృత్తిలోనూ ఒత్తిడి అనేది ఒక భాగం. మన పనిని మనం ఆస్వాదిస్తుంటే, అది పని లాగానే అనిపించదు. సెట్స్పై ఉంటే థ్రిల్లింగ్గా ఫీలవుతుంటా. కొత్త విషయాలు నేర్చుకోవడం, సినిమా కోసం సిద్ధమవడం ఉద్వేగాన్నిస్తాయి. ప్రతి రోజూ కొత్తగా ఏదైనా చేసే అవకాశం ఉండే ఇండస్ట్రీలో పని చేయడం మాకు లభించిన భాగ్యమని నమ్ముతాను. వైవిధ్యమైన పాత్రలు చేసే అవకాశం వస్తుంటుంది మాకు. మొనాటనీ అనేదే ఉండదు. ఒక చోట డెస్క్ దగ్గర కూర్చొని పనిచేయడం నాకు సంతోషాన్నిస్తుందని అనుకోను. అది నాకు చికాకు కలిగిస్తుంది. మన మనుషులకు ఎప్పటికీ సంతృప్తి అనేది ఉండదు. కానీ ఇప్పుడు నా పనిని నేను ఆస్వాదిస్తున్నా. నేను ఒక నటిగా ఇంప్రూవ్ అవుతున్నా, ఒక వ్యక్తిగా ఎదుగుతున్నా. సో.. నో రిగ్రెట్స్’’ అని చెప్పింది కృతి.

injaneering chadivi cinemallo adugupettina kruti sanan ku balivudlo manchi avakasale vastunnaayi. hit sinima ‘heeropanti’thoo akkada adugupettina aame prastutam ‘bareli kee barfi’ cinemalo naayikagaa natistondi. sushant sing rajput sarasana chesina ‘rabta’ sinima itivale vidudalaindi. bhadrata unde injaneering kereernu vadulukoni, demandtho mudipadi unde fillm industreeloki ravadam valla eppudaina tappu chesanane bhavana aamelo kaliginda? ide vishayaanni adigithe ‘‘prati vruttiloonuu ottidi anedi oka bhagam. mana panini manam aasvaadistunte, adhi pani lagane anipinchadu. setspie unte thrillingga pheelavutunta. kotta vishayaalu nerchukovadam, sinima kosam siddhamavadam udvegaannistaayi. prati roojoo kottagaa edaina chese avakaasam unde industrylo pani cheyadam maaku labhinchina bhagyamani nammutaanu. vaividhyamaina paatralu chese avakaasam vastuntundi maaku. monatani anede undadu. oka chota desk daggara kuurchoni panicheyadam naaku santoshaannistundani anukonu. adhi naaku chikaaku kaligistundi. mana manushulaku eppatiki santrupti anedi undadu. cony ippudu naa panini nenu aasvaadistunnaa. nenu oka natigaa improv avtunna, oka vyaktigaa edugutunna. soo.. noo regrets’’ ani cheppindi kruti.